Bhojpuri Cinema Holi Song Khesari Lal Yadav Video Viral - Bhojpuri Viral Video: होली पर बोली ये गोरी, कब आएंगे बलमा
होमभोजपुरी सिनेमाBhojpuri Viral Video: होली पर बोली ये गोरी, कब आएंगे बलमा
Holi के मौसम में भोजपुरी सुपरस्टार खेसारीलाल यादव ने नया धमाल कर दिया है. उनका होली का गीत यूट्यूब पर जमकर धमाल मचा रहा है.
Reported by नरेंद्र सैनी, Updated: 20 फ़रवरी, 2018 5:15 PM
खेसारीलाल यादव की होली एल्बम का सॉन्ग
होली पर है भोजपुरी सॉन्ग्स की धूम
खेसारीलाल यादव का गाना हुआ वायरल
'दबंग...' की शूटिंग भी कर रहे हैं
भोजपुरी सिनेमा के सुपरस्टार खेसारीलाल यादव ने नया धमाल कर दिया है. उनका होली का गीत यूट्यूब पर जमकर धमाल मचा रहा है, और दर्शक हैं कि इस गाने को जमकर सुन रहे हैं. यानी इस होली एक बार फिर से भोजपुरिया सुपरस्‍टार खेसारीलाल यादव के होली स्‍पेशल गीतों का जलवा यू-ट्यूब पर रहने वाला है, यही वजह है कि होली गीत अपलोड होते ही वायरल हो रहे हैं. खेसारीलाल यादव का एक और गीत ‘भतार अईहे होली के बाद’ वायरल हो गया है. होली के इस म्‍यूजिक वीडियो को 17 फरवरी को वीनस म्‍यूजिक ने अपने यू-ट्यूब चैनल पर अपलोड किया था, जिसे महज दो दिन में 20 लाख से ज्‍यादा व्‍यूज मिल चुके हैं.
खेसारीलाल यादव के होली गीत अन्‍य चैनलों पर भी खूब वायरल हो रहे हैं. जिस वजह से उनके पास इसके लिए कई ऑफर भी हैं. वीनस म्‍यूजिक के चैनल पर अपलोड होली गीत ‘भतार अईहें होली के बाद’ को खुद खेसारीलाल ने गाया है.
खेसारी लाल यादव की फिल्म ‘डमरू’ का ट्रेलर हाल ही में रिलीज हुआ है जबकि उन्होंने ‘दंबग’ सरकार की शूटिंग भी शुरू कर दी है. ‘दबंग सरकार’ भोजपुरी की अब तक की सबसे महंगी फिल्म बताई जा रही है और इस फिल्म में जबरदस्त एक्शन है.